钦定古今图书集成/明伦汇编/交谊典/第090卷 > 册府元龟 > 《与杨学录懋卿》文天祥
## 钦定古今图书集成/明伦汇编/交谊典/第090卷 > 册府元龟 > 《与杨学录懋卿》文天祥

某比仆仆来京师，幸甚，得下膺龙之拜，辱赐之不鄙，
轸顾稠厚，关外之别，江皋之馈，所以致缱绻者尢甚
感激不自胜。第恨匆匆聚会，不及为顷刻之情，以慰
满连年契阔之雅。回首天上，瞻企拳拳。兹有禀事朋
友萧文名来新，新参之客也，此丈可人，且身事端正，
无复顶冒异同之弊。揭揭而来，欲赴春参，乡同舍往
往望白云而归，其巍然为游学瞻仰，惟执事耳。其所
参务，本适在德星躔次之侧，特来居先达之敬，不揆
遒渎，导其至前，得蒙与进，稍与之温存，使不致落莫
区区之望也。